Hidroelektrana Čapljina
Hidroelektrana Čapljina smještena u Svitavi, nadomak Hutova blata, u općini Čapljina, Bosna i Hercegovina. Njezini objekti nalaze se i na području općina Neum i Ravno. Puštena je u rad 25. novembra 1979. godine. Elektrana koristi prelijevne vode na brani Grančarevo iz akumulacije Bileća, prelijevne vode iz međudotoka između brane Grančarevo i brane Gorica i vode vlastitoga slivnog područja nizvodno od brane Gorica. Od brane Gorica izgrađen je dovodni kanal, uglavnom trasom korita rijeke Trebišnjice, do zapadnog kraja Popova polja gdje se formira gornji kompenzacijski bazen. Voda se zatim dovodi tunelom promjera 8.0  m i dužine 8.105  m u smjeru Hutova blata gdje je podzemna mašinska hala s dva agregata. Iz elektrane vode se ispuštaju u donji kompenzacijski bazen Svitava, površine 1.000  ha, maksimalnog volumena 44.000.000  m³.